**Hillari Dayan Rodham Klinton** (ing. *Hillary Diane Rodham Clinton*, d. 26 oktyabr 1947[…], Çikaqo, İllinoys) — ABŞ siyasətçisi, 44-cü ABŞ Prezidenti Barak Obama administrasiyasında Dövlət katibi.

ABŞ Demokrat Partiyasının üzvü. 2001–2009-cu illərdə Nyu-York ştatından senator, 1993–2001-ci illərdə 42-ci ABŞ Prezidenti Bill Klintonun həyat yoldaşı olaraq, ABŞ-nin birinci xanımı olmuşdur. ABŞ-də 2008-ci il prezident seçkilərində Demokrat Partiyasından prezidentliyə namizədlik kampaniyasında ("praymariz") iştirak edir və Barak Obamadan sonra ikinci nəticə əldə edir.

Erkən illəri və ailəsi
----------------------

Hillari Klinton 1947-ci ildə İllinoys ştatında, Çikaqoda doğulub. Yel Universitetinin Hüquq fakültəsini 1969-cu ildə bakalavr, 1973-cü ildə isə hüquq doktoru dərəcəsi ilə bitirib. Hillari öz gələcək həyat yoldaşı Bill Klintonla da universitetdə tanış olur və onlar 1975-ci ildə evlənirlər. Bu evlilikdən Çelsi adlı qızları var.

Karyerası
---------

1976-cı ildən Rose Law Firm şirkətində hüquqşünas kimi işə başlayır. 1978-ci ildə isə ABŞ Prezidenti Cimmi Karter onu Hüquqi Xidmətlər Korporasiyasının İdarə Heyətinin üzvü təyin edir. Həmin il Bill Klinton Arkanzas ştatının qubernatoru seçilir. Onun qubernator olduğu dövrdə Hillari Arkanzas Təhsil Standartları Komitəsinə sədrlik edir, Arkanzas Uşaq və Ailə Vəkilliyinin əsasını qoyur, Uşaq Müdafiə Fondunu yaradır.

1992-ci ildə Bill Klinton ABŞ-nin prezidenti seçilir. Ölkənin birinci xanımı ictimai fəaliyyətini davam etdirir və ailə, uşaq problemlərinin aradan qaldırılmasına yardım edir. Övladlığa götürülmə, yeniyetmə hamiləliyi hallarının azaldılması ilə bağlı islahatların aparılmasına nail olur.

Hillari Klinton insan haqları və demokratiya haqda çıxışları ilə də yadda qalır. O, həmin illərdə Dövlət katibi işləyən xanım Madlen Olbraytla birlikdə hökumətin "Vital Voices Democracy Initiative" təşəbbüsünü irəli sürür. Bu təşəbbüs dünyada qadın liderlərin yetişdirilməsini nəzərdə tuturdu.

2000-ci ildə Hillari Klinton ABŞ Senatına seçilir. ABŞ tarixində ilk dəfə 1-ci xanım Senata üzv olurdu. Senator kimi o, daha çox iqtisadi imkanların artırılması, keyfiyyətli tibbi yardım kimi məsələləri dəstəkləməsi ilə yadda qalıb.

1998-ci ildə baş verən Monika Levinski qalmaqalına baxmayaraq, Hillari bəyan edir ki, o, ərini dəstəkləyir və bu hadisənin Billi gözdən salmaq üçün qurulduğuna inanır.

2006-cı ildə Hillari Klinton yenidən Senata seçilir və 2007-ci ildə prezidentlik uğrunda mübarizəyə başlayır. O, Demokratlar partiyasının digər namizədi Barak Obama ilə birlikdə praymerizə qalır. Barak Obama prezident seçkilərində qalib gəldikdən sonra Hillari Klintona öz administrasiyasında Dövlət katibi postunu təklif edir.

6 iyun 2012-ci ildə ABŞ Dövlət katibi kimi Azərbaycana rəsmi səfər edib.

Yazıçılıq fəaliyyəti
--------------------

Hillari Klintonun memuarları və uşaqlar üçün yazdığı *"It takes A Village"* ("Bir qəsəbə lazımdır") adlı kitabı bestsellerdir.

Xarici keçidlər
---------------


Vikianbarda ***Hillari Klinton*** ilə əlaqəli mediafayllar var.  

* Hillary Rodham Clinton, rəsmi saytı  (ing.)

İstinadlar
----------

1. 1 2 3  CLINTON, Hillary Rodham, (1947 -) (ing.). GPO, 1903.
2. 1 2  Biographies of the Secretaries of State: Hillary Rodham Clinton (1947–) (ing.). Office of the Historian.
3. ↑  "Arxivlənmiş surət". 2021-09-18 tarixində arxivləşdirilib. İstifadə tarixi: 2012-06-07.

|  |  |
| --- | --- |
|  | ***Siyasətçi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |

| ⛭ **Amerika Birləşmiş Ştatları birinci xanımları** |
| --- |
| Marta Vaşinqton  • Ebiqeyl Adams  • Dolli Medison  • Elizabet Monro  • Luiza Katrin Adams  • Reyçel Cekson  • Hanna Van Büren  • Anna Qarrison  • Letisiya Kristian Tayler  • Culiya Tayler  • Sara Çildress Polk  • Marqaret Teylor  • Ebiqeyl Fillmor  • Ceyn Pirs  • Harriet Leyn  • Meri Todd Linkoln  • Eliza MakKardl-Conson  • Culiya Qrant  •  Lüsi Uebb Heyz  • Lukresiya Qarfild  • Ellen Artur  • Frensis Klivlend  • Karolina Harrison  • Frensis Klivlend  • İda Sakston MakKinli  • Edit Ruzvelt  • Helen Herron Taft  • Ellen Aksson Uilson  • Edit Uilson  • Florens Hardinq  • Qreys Kulic  • Lu Huver  • Eleanora Ruzvelt  • Bess Trumen  • Meymi Eyzenhauer  • Jaklin Kennedi  • Klaudiya Alta Conson  • Pet Nikson  • Betti Ford  • Rozalin Karter  • Nensi Reyqan  • Barbara Buş  • Hillari Klinton  • Lora Buş  • Mişel Obama  • Melanya Tramp • Cill Bayden |  |